சூன் 6

## நிகழ்வுகள்
*913 &ndash; பைசாந்தியப் பேரரசர் மூன்றாம் அலெக்சாந்தர் போலோ விளையாடும் போது இறந்தார்.
*1523 &ndash; குசுத்தாவ் வாசா சுவீடனின் மன்னராகத் தேர்ந்தெடுக்கப்பட்டார். டென்மார்க்கு, சுவீடன், நோர்வே இணைந்த கல்மார் ஒன்றியம் முடிவுக்கு வந்தது. இது சுவீடனின் தேசிய நாளாகக் கொண்டாடப்படுகிறது.
*1644 &ndash; சிங் மஞ்சு படைகள் பெய்ஜிங் நகரைக் கைப்பற்றின. மிங் வம்சம் வீழ்ச்சியடைந்தது.
*1674 &ndash; சிவாஜி மராட்டியப் பேரரசராக முடிசூடினார்.
*1711 &ndash; யாழ்ப்பாணத்தில் இந்து மதச் சடங்குகளுக்கு ஒல்லாந்து அரசினால் தடை விதிக்கப்பட்டது.
*1762 &ndash; ஏழாண்டுப் போர்: பிரித்தானியப் படைகள் கியூபாவின் அவானா நகரை முற்றுகையிட்டுக் கைப்பற்றின.
*1761 &ndash; சூரியனுக்கும் பூமிக்கும் இடையில் வீனஸ் கோளின் நகர்வு பூமியின் பல இடங்களிலும் அவதானிக்கப்பட்டது.
*1808 &ndash; பிரெஞ்சுப் பேரரசர் நெப்போலியனின் சகோதரன் யோசப் பொனபார்ட் எசுப்பானியாவின் மன்னராக முடிசூடினார்.
*1809 &ndash; சுவீடன் புதிய அரசியலமைப்பை அறிமுகப்படுத்தியது. 20 ஆண்டுகள் முழுமையான முடியாட்சியின் பின்னர் அரசியல் அதிகாரம் நாடாளுமன்றத்திற்கு வழங்கப்பட்டது. பதின்மூன்றாம் சார்லசு புதிய மன்னராகப் பதவியேற்றார்.
*1832 &ndash; பாரிசில் மாணவர் எழுச்சி முறியடிக்கப்பட்டது.
*1844 &ndash; கிறித்தவ இளையோர் அமைப்பு (YMCA) லண்டனில் அமைக்கப்பட்டது.
*1859 &ndash; ஆத்திரேலியா: குயின்ஸ்லாந்து என்ற பெயரில் புதிய குடியேற்ற நாடு நியூ சவுத் வேல்ஸ் இலிருந்து பிரித்தெடுக்கப்பட்டது.
*1862 &ndash; அமெரிக்க உள்நாட்டுப் போர்: அமெரிக்க ஒன்றியப் படைகள் டென்னிசி, மெம்பிசு நகரை கூட்டமைப்பினரிடம் இருந்து கைப்பற்றின.
*1862 &ndash; அமெரிக்க உள்நாட்டுப் போர்: அமெரிக்கப் படைகள் டென்னசியில் மெம்ஃபிசு நகரை கூட்டமைப்புப் படைகளிடம் இருந்து கைப்பற்றின.
*1882 &ndash; அரபிக் கடலில் இடம்பெற்ற புயலால் பம்பாயில் 100,000 பேர்களுக்கு மேல் கொல்லப்பட்டனர்.ஆனாலும் இந்தச் செய்தி பொய்யானது என பின்னர் நிரூபிக்கப்பட்டது.
*1889 &ndash; அமெரிக்கா, சியாட்டில் நகரில் ஏற்பட்ட தீயில் நகர மையம் முழுவதும் அழிந்தது.
*1912 &ndash; அலாஸ்காவில் நொவரப்டா எரிமலை வெடித்தது.
*1930 &ndash; இலங்கையில் வீரகேசரி நாளிதழ் தொடங்கப்பட்டது.
*1932 &ndash; அமெரிக்காவில் எரிவாயுவிற்கு முதன் முதலாக கலனிற்கு ஒரு சதம் என்ற அளவில் வரி அறவிடப்பட்டது.
*1942 &ndash; இரண்டாம் உலகப் போர்: மிட்வே சமரில் அமெரிக்கக் கடற்படை *மிக்குமா* என்ற சப்பானியப் போர்க்கப்பலைத் தாக்கி மூழ்கடித்தது.
*1944 &ndash; இரண்டாம் உலகப் போர்: *[[ஓவர்லார்ட் நடவடிக்கை]]* எனப் பெயரிடப்பட்ட  நோமண்டி சண்டை ஆரம்பமானது. 155,000 கூட்டுப் படையினர் பிரான்சின் நோர்மண்டிக் கடற்கரைகளில் தரையிறங்கி, அத்திலாந்திக் சுவரைத் தகர்த்து முன்னேறினர்.
*1958 &ndash; தமிழருக்கு எதிரான இனவன்முறை, 1958: இலங்கையில் மேலும் 5,029 தமிழ் அகதிகள் கொழும்பில் இருந்து கப்பல் மூலம் யாழ்ப்பாணம் அனுப்பப்பட்டனர்.
*1968 &ndash; அமெரிக்க அரசியல்வாதி இராபர்ட் எஃப் கென்னடி லாஸ் ஏஞ்சலஸ் நகரில் உணவு விடுதி ஒன்றில் வைத்துச் சுட்டுக் கொல்லப்பட்டார்.
*1971 &ndash; சோவியத் ஒன்றியத்தின் *[[சோயூஸ் திட்டம்|சோயூசு 11]]* விண்கலம் ஏவப்பட்டது.
*1971 &ndash; கலிபோர்னியாவில் அமெரிக்க வான்படையின் எப்-4 பன்டெம் II போர் வானூர்தி பயணிகள் வானூர்தியுடன் வானில் மோதியதில் 50 பேர் உயிரிழந்தனர்.
*1971 &ndash; சோயுஸ் 11 விண்ணுக்கு ஏவப்பட்டது.
*1974 &ndash; சுவீடனில் நாடாளுமன்ற முடியாட்சி அமைக்கப்பட்டது.
*1981 &ndash; பீகார் தொடருந்து விபத்து: இந்தியாவில் தொடருந்து ஒன்று பாக்மதி ஆறு பாலம் ஒன்றில் தடம் புரண்டு வீழ்ந்ததில் 268 பேர் உயிரிழந்தனர், 300 பேர் காணாமல் போயினர்.
*1982 &ndash; லெபனான் போர் ஆரம்பமானது. இசுரேலியப் படையினர் தெற்கு லெபனானை ஊடுருவினர். 
*1984 &ndash; இந்திய இராணுவத்தினர் அம்ரித்சரில் உள்ள பொற்கோயிலில் தாக்குதல் நடத்தியதில் 576 பேர் கொல்லப்பட்டு 335 பேர் காயமுற்றனர்.
*1993 &ndash; மங்கோலியாவில் முதலாவது நேரடியான அரசுத்தலைவர் தேர்தல் நடைபெற்றது.
*2002 &ndash; 10 மீட்டர் விட்டமுள்ள புவியருகு விண்பொருள் ஒன்று நடுநிலக் கடலில் கிரேக்கத்திற்கும் லிபியாவிற்கும் இடையில் வீழ்ந்து வெடித்தது.
*2004 &ndash; இந்தியாவில் தமிழ் மொழி செம்மொழியாக அறிவிக்கப்பட்டது.

## பிறப்புகள்

*1436 &ndash; இரெகியோமோண்டேனசு, செருமானியக் கணிதவியலாளர், வானியலாளர் (இ. 1476)
*1599 &ndash; டியேகோ வெலாஸ்க்குவெஸ், எசுப்பானிய ஓவியர் (இ. 1660)
*1799 &ndash; அலெக்சாந்தர் பூஷ்கின், உருசிய எழுத்தாளர், கவிஞர் (இ. 1837)
*1850 &ndash; கார்ல் பெர்டினாண்ட் பிரவுன், நோபல் பரிசு பெற்ற செருமானிய-அமெரிக்க இயற்பியலாளர் (இ. 1918)
*1875 &ndash; தாமசு மாண், நோபல் பரிசு பெற்ற செருமானிய எழுத்தாளர் (இ. 1955)
*1877 &ndash; உள்ளூர் எஸ். பரமேசுவர அய்யர், மலையாளக் கவிஞர், எழுத்தாளர் (இ. 1949)
*1890 &ndash; கோபிநாத் பர்தலை, அசாம் மாநிலத்தின் 1வது முதலமைச்சர் (இ. 1950)
*1891 &ndash; மாஸ்தி வெங்கடேச ஐயங்கார், இந்திய எழுத்தாளர் (இ. 1986)
*1901 &ndash; சுகர்ணோ, இந்தோவேசியாவின் 1வது அரசுத்தலைவர் (இ. 1970)
*1905 &ndash; என். எம். பெரேரா, இலங்கை இடதுசாரி அரசியல்வாதி (இ. 1979)
*1908 &ndash; பி. எஸ். பி. பொன்னுசாமி, இந்திய விடுதலைப் போராட்ட செயற்பாட்டாளர் (இ. 1998)
*1908 &ndash; சா. கணேசன், தமிழக இலக்கியவாதி; காந்தியவாதி, சிற்பக்கலைஞர், கல்வெட்டாய்வாளர், அரசியல்வாதி (இ. 1982)
*1926 &ndash; அருள் செல்வநாயகம், ஈழத்து எழுத்தாளர் (இ. 1973)
*1929 &ndash; சுனில் தத், இந்திய நடிகர், இயக்குநர், தயாரிப்பாளர், அரசியல்வாதி (இ. 2005)
*1933 &ndash; ஹைன்றிக் ரோரர், நோபல் பரிசு பெற்ற சுவிட்சர்லாந்து இயற்பியலாளர் (இ. 2013)
*1936 &ndash; டி. ராமா நாயுடு, இந்திய நடிகர், இயக்குநர், தயாரிப்பாளர் (இ. 2015)
*1949 &ndash; ஜி. ராமகிருஷ்ணன், தமிழக இடதுசாரி அரசியல்வாதி
*1968 &ndash; அலீம் தர், பாக்கித்தானியத் துடுப்பாட்ட வீரர், நடுவர்
*1986 &ndash; பாவனா, தென்னிந்தியத் திரைப்பட நடிகை
*1988 &ndash; அஜின்கியா ரகானே,  இந்தியத் துடுப்பாட்டக்காரர்.

## இறப்புகள்
*1832 &ndash; ஜெரமி பெந்தாம், ஆங்கிலேய மெய்யியலாளர் (பி. 1748)
*1916 &ndash; யுவான் ஷிக்காய், சீனக் குடியரசின் 2வது அரசுத்தலைவர் (பி. 1859)
*1920 &ndash; வா. கோபாலசாமி இரகுநாத இராசாளியார், தமிழகப் புரவலர், தமிழறிஞர் (பி. 1870)
*1947 &ndash; மு. சி. பூரணலிங்கம் பிள்ளை, தமிழகத் தமிழறிஞர் (பி. 1866)
*1948 &ndash; லூயி லூமியேர், பிரான்சிய இயக்குநர், தயாரிப்பாளர் (பி. 1864)
*1961 &ndash; கார்ல் யுங்கு, சுவிட்சர்லாந்து உளவியலாளர், மருத்துவர் (பி. 1875)
*1968 &ndash; இராபர்ட் எஃப் கென்னடி, அமெரிக்க அரசியல்வாதி (பி. 1925)
*1990 &ndash; ஆலங்குடி சோமு, தமிழகத் திரைப்பட பாடலாசிரியர், தயாரிப்பாளர் (பி. 1932)
*2007 &ndash; வீ. கே. சமரநாயக்க, இலங்கை அறிவியலாளர், கல்வியாளர் (பி. 1939)
*2008 &ndash; ஜோர்ஜ் சந்திரசேகரன், இலங்கை வானொலி ஒலிபரப்பாளர் (பி. 1940)
*2009 &ndash; ராஜமார்த்தாண்டன், தமிழகக் கவிஞர், எழுத்தாளர்
*2015 &ndash; ஆர்த்தி அகர்வால், இந்தியத் திரைப்பட நடிகை (பி. 1984)
*2016 &ndash; எஸ். ஏ. ஐ. மத்தியு, இலங்கைத் தமிழ்ப் பன்னூலாசிரியர் (பி. 1939)
*2021 &ndash; எஸ். இளையராஜா, தமிழக ஓவியர்

## சிறப்பு நாள்
*ஆசிரியர் நாள் (பொலிவியா)
*உருசிய மொழி நாள் (ஐநா)
*தமிழீழ மாணவர் எழுச்சி நாள்

## மேற்கோள்கள்

## வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* சூன் 6 வரலாற்று நிகழ்வுகள், OnThisDay.com

பகுப்பு:சூன்
பகுப்பு:ஆண்டின் நாட்கள்